Technical Picks – บล.ฟินันเซีย ไซรัส
บล.ฟินันเซีย ไซรัส ระบุเทคนิคเช้านี้
11 พ.ย. 2558

Technical Picks:
LIT (Bt 9 เป้าเทคนิค 9.90-10 cut loss ถ้าหลุด 8.50)
VGI (Bt 3.72 เป้าเทคนิค 3.84-4 cut loss ถ้าหลุด 3.66)
SF (Bt 5.95 แนะนำยืมหุ้น short เพื่อรอซื้อคืนที่แนวรับ)
 
LIT ซื้อเก็งกำไร
ราคาปิด 9.00 แนวรับ 8.75-8.50 แนวต้าน 9.90-10
หลังจากปรับตัวขึ้นมาแรงพอสมควรในรอบก่อน ราคาหุ้นเริ่มมีจังหวะปรับตัวพักฐานได้ซักระยะ ล่าสุดวานนี้เริ่มดีดตัวขึ้นเหนือแนวเส้นต้นทุนค่าเฉลี่ยได้อีกครั้งด้วยมูลค่าการซื้อขายที่หนาแน่น ขณะที่ Indicator ต่างๆก็ส่งสัญญาณสนับสนุนในเชิงบวก น่าจะมีโอกาสลุ้นปรับตัวขึ้นทดสอบจุดสูงเดิมและเป็นจังหวะเก็งกำไร
 
VGI ซื้อเก็งกำไร
ราคาปิด 3.72 แนวรับ 3.70-3.66 แนวต้าน 3.80-3.84 , 3.88-4
หลังจากแนะนำให้เข้าเทรดดิ้งไปเมื่อสัปดาห์ก่อน โดยราคาซึมลงมาทดสอบแนวรับที่ให้ไว้อีกครั้ง แล้วยังมีแรงซื้อดันกลับขึ้นได้ดี ทำให้รูปแบบกราฟราคาและการฟอร์มตัวของ Indicators ต่างๆ ยังสนับสนุนในเชิงบวก จึงยังแนะนำเทรดดิ้งต่อเนื่อง เพื่อรอลุ้นทำกำไรที่แนวต้านได้
 
For SBL
SF ยืมหุ้น short
ราคาปิด 5.95 แนวรับ 5.85-5.80 , 5.75-5.65 แนวต้าน 6-6.10
หลังจากราคาไต่ระดับขึ้นมาพอควรแล้ว ช่วงนี้เริ่มมีแรงขายกดดันมากขึ้น ทำให้ราคาเริ่มมีลักษณะแกว่งตัวผันผวนและย้อนลบ ขณะที่ Indicators ก็เริ่มดูอ่อนแอลง ทำให้มีลุ้นไหลย้อนลงหาแนวรับต่างๆ ได้ก่อน จึงแนะนำยืมหุ้น short โดยใช้แนวต้านเป็นเกณฑ์ในการซื้อคืนตัดขาดทุน